Juicero: hiba volt 699 dollárt kérni a konyhai gyümölcsléprésért
Sõt, még a 300 dolláros árvágás sem segített sokat az eszközön.
A tavalyi év végén minden gondolkodó emberi lény legnagyobb megrökönyödésére piacra került a Juicero konyhai gyümölcsléprése. Két nagy gond volt a termékkel: egyrészt 699 dollárba (olyan 187 ezer forintba) került, másrészt pedig az egyetlen pohárra elég gyümölcslevelet tartalmazó tasakjai darabonként 5-7 dollárért (1300-1900 forintért) mentek. Pontosabban mennek, még mindig.

A történet leginkább meglepõ része, hogy a Juicerót a legnagyobb szilícium-völgyi befektetõk tömték ki tõkével. Teljességgel hihetetlen, hogy képesek voltak rábólintani a nyilvánvalóan halott üzleti tervére. A slusszpoén mindezek után az, hogy a Juiceróhoz készült tasakokból kézzel is elég jól ki lehet préselni a gyümölcslevet, igazából nem is kell a mûvelethez a présgép.

Piacra dobása után a Juicero kénytelen volt szembesülni a valósággal:

a présgép egyszerûen eladhatatlan.

A probléma megoldása érdekében január közepén elengedtek 300 dollárt a termék árából, azonban talán kevesek nagy meglepetésére kiderült, hogy a többség számára 399 dollár (106 ezer forint) is túl sok érte.

A Fortune beszámolója alapján a Juicero új ügyvezetõ igazgatója most megpróbálja megmenteni a céget. Az alkalmazottaknak kiküldött e-mailjében Jeff Dunn megerõsítette, hogy stratégiaváltásra van szükség, a jelenlegi árak mellett nem képes nõni az üzlet.

A kiadvány információ szerint a stratégiaváltás jegyében már készül a 200 dollár alatti áron értékesíteni kívánt új présgép, továbbá a tasakok árát is csökkenteni fogja a Juicero. A vállalat addig is kénytelen lesz egy 25 százalékos létszámleépítést tartani, az elküldendõ munkavállalók többsége értékesítéssel és reklámozással foglalkozik.

Nem világos, hogy körülbelül mikor kerülhetnek piacra a Juicero realisztikusabb árú termékei.

Ha szeretne még több érdekes techhírt olvasni, akkor kövesse az Origo Techbázis Facebook-oldalát, kattintson ide!
Juicero présgép gyümölcslé